ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Κοιτάζω εσένα και μετά όλα αυτά.
Διαφέρουν πολύ από τα δικά μου μέρη.
Θα πρέπει να πάρεις άδεια για ένα διάστημα.
Δραπέτευσε ενώ είχα την ευθύνη.
Αυτό θα τακτοποιηθεί. Θα το φροντίσω προσωπικά.
Ίσως εσύ κι εγώ μπορούμε να τα βρούμε κάπως.
Και θα προσφέρω κάτι ως αντάλλαγμα.
Χωρίς σχέδιο, χωρίς πληροφορίες, χωρίς αναγνώριση.
Επιθεωρήτρια Έινσλι Λόουμπιρ, Μητροπολιτική Αστυνομία.
Είναι κανείς εδώ;
Συμβαίνει κάτι, κυρία Φίσερ;
Ρις, καλέ μου.
Νομίζω πως θα χρειαστεί να με πας στον γιατρό.
-Θέλετε να πάρω τον Μπέρτον... -Όχι.
Δεν θέλω να τους ανησυχήσω.
Σίγουρα δεν είναι τίποτα. Απλώς πάμε. Οι δυο μας.
Μη σε προβληματίζει, καλέ μου. Αλήθεια.
Θα τους μιλήσω όταν γυρίσουμε.
Έχω το φορτηγό στο δρομάκι.
Φοβάμαι ότι θα χρειαστώ τη βοήθειά σου, Ρις.
Νομίζω...
Νομίζω πως...
Έχασα πάλι το φως μου.
ΠΕΡΙΦΕΡΕΙΑΚΌ
Για φαντάσου. Καθώς φαίνεται, υπήρξαν σαφώς αναπάντεχες ανατροπές στη ζωή σου
την τελευταία βδομάδα, νεαρή μου.
Μάλιστα, κυρία.
Και τώρα; Έχεις κάποιο σχέδιο;
Ή σκοπεύεις απλώς να αποκρούεις τα χτυπήματα όπως έρχονται,
απλώς ελπίζοντας;
Εγώ, πάντως, ξέρω τι θα ήθελα να κάνω, Μπίατρις.
Θα ήθελα να ξεμουδιάσω λιγάκι,
-να πάρω καθαρό αέρα. -Μάλιστα, κυρία.
Μην το πάρετε στραβά, κύριε Ζούμποφ,
αλλά έχετε επιλέξει υπερβολικά πνιγηρή διακόσμηση εδώ μέσα.
Ωραία λοιπόν, Επιθεωρήτρια. Θα προτιμούσατε να βγούμε στον κήπο;
Θα προτιμούσα να φύγω εντελώς.
Και να πάρω μαζί μου τους τρεις επισκέπτες,
ώστε να τελειώσουμε την κουβεντούλα μας αλ φρέσκο, όπως λένε.
Να πηγαίνουμε;
Χωρίς να θέλω να φανώ αγενής,
θα ένιωθα πολύ πιο άνετα αν ερχόταν μαζί μας ο Γουίλφ.
Τι χαριτωμένο!
Έκανες ήδη έναν φίλο εδώ!
Κάντε μας τη χάρη, τότε, κύριε Νέδερτον,
και ελάτε μαζί μας.
URGENT MED - ΠΟΙΟΤΙΚΗ ΠΕΡΙΘΑΛΨΗ ΓΙΑ ΤΗΝ ΚΟΜΗΤΕΙΑ ΚΛΑΝΤΟΝ
Ντίντι, συγγνώμη που έρχομαι έτσι, χωρίς ραντεβού.
Πάντα χαίρομαι να σε βλέπω, Έλλα. Με ή χωρίς ραντεβού.
-Ρις, τη βοηθάς να καθίσει; -Βεβαίως. Από δω.
-Εδώ είμαστε. -Ευχαριστώ.
Λοιπόν, τι σε προβληματίζει;
Πειράζει να περιμένω έξω;
-Ασφαλώς όχι, καλέ μου. -Εντάξει.
Ρις, θα πεις στη Λιζ να κάνει το διάλειμμά της;
Ναι, βέβαια.
Λοιπόν, πώς νιώθεις;
Δεν είχες φύγει με αναρρωτική, Τόμι;
Ναι. Αλλά σκέφτηκα ότι δεν είχα τσεκάρει τι γίνεται με τα στοιχεία που μάζεψα.
Από το συμβάν στη γέφυρα.
Ήθελα να βεβαιωθώ ότι έχουν καταγραφεί σωστά.
Ποια στοιχεία εννοείς;
Τα όπλα που έφερε ο ηλικιωμένος.
Τα οποία τι ακριβώς ήταν;
Είχε ένα Glock, αν θυμάμαι καλά,
κι εκείνο το άλλο μαραφέτι. Έμοιαζε λίγο με φακό.
Μαραφέτι, ε;
Κάτι σε "μαντζαφλάρι", σαν να λέμε;
Μπήκε κάποιο πειστήριο στο αρχείο μετά που με χτύπησε εκείνο το SUV;
Αυτό που υποστήριξες πως ήταν αόρατο, εννοείς;
-Τι κάνεις εκεί; -Παίρνω την Ντίντι, για να σε πάει στο...
Έχεις χτυπήσει, Τόμι.
Άσχημα.
Πρέπει να ξαπλώσεις σε ένα σκοτεινό δωμάτιο,
με πάγο στο κεφάλι σου και μια παγωμένη μπύρα στο χέρι.
Απάντησε στην ερώτησή μου, Γκλάντις, κι αυτό ακριβώς θα κάνω.
Σου το υπόσχομαι.
Δεν βλέπω να έχει καταγραφεί τίποτα εκτός από το διαλυμένο περιπολικό.
Ούτε Glock. Ούτε μαραφέτια.
Ούτε γέρος, εδώ που τα λέμε.
Μόνο εσύ και το σαραβαλιασμένο αμάξι σου, Τόμι.
Άντε σπίτι τώρα,
πριν φωνάξω τον σερίφη Τζάκμαν,
για να σου πει το ίδιο ακριβώς πράγμα, αλλά με λιγότερο τρυφερό τρόπο.
Τι είναι αυτό;
Εκπαιδευτικές εγκαταστάσεις της Met. Το ονομάζουμε Ζωολογικό Κήπο.
Γιατί;
Γιατί εδώ έρχονται τα ζώα να παίξουν.
Απολύτως ασφαλή από πιθανή παρακολούθηση ή παρεμβολή του ΙΕ.
Ή κλεπτοκρατών, εν προκειμένω.
Εσείς οι δύο και η Μπίατρις θα διασκεδάσετε.
Θα ανεβείτε στο...
Πόσους ορόφους θεωρείς ότι θα καταφέρουν, Μπίατρις;
Ας δοκιμάσουμε οκτώ.
Φιλόδοξη σε βρίσκω.
Καλώς, λοιπόν.
Οκτώ όροφοι.
Σε αντίθεση με την κυρία Φίσερ, εσείς είστε σε νέα σώματα.
Αυτή η άσκηση θα σας βάλει στο κλίμα.
Τι λες τώρα;
Εδώ δοκιμάζονται τα κόιντ της Met.
Σκεφτείτε το περίπου σαν αυτό που νόμιζε αρχικά η αδερφή σας ότι έπαιζε.
Νομίζω πως το λέτε προσομοιωτή.
Ακολουθήστε την Μπίατρις. Θα σας τα εξηγήσει.
Μπορώ να πάω κι εγώ;
Όχι αυτήν τη φορά, καλή μου.
Για σένα έχω μια διαφορετική δοκιμασία.
Να καθίσουμε;
Είναι αρκετά απλό.
Προχωράμε από όροφο σε όροφο σκοτώνοντας ή εξουδετερώνοντας,
μέχρι να φτάσουμε στην ταράτσα.
Κι εκεί τι θα βρούμε;
-Μια έκπληξη. -Τι είδους;
Η έκπληξη ορίζεται ως ένα απρόβλεπτο γεγονός.
Θέλετε να ορίσω το "απρόβλεπτο";
Μην το πάρετε στραβά, κυρία μου, αλλά είστε σίγουρα... άνθρωπος;
Γιατί ρωτάς;
Δεν φαίνεται να σας απασχολεί ιδιαίτερα η πιθανότητα τραυματισμού.
Πολύ ευγενικό που ρωτάς, υποδεκανέα.
Ας πούμε μόνο ότι είμαι ξεχωριστή.
Στην περιπέτειά μας, να ανησυχείτε για τους εαυτούς σας.
Αφήστε με εμένα.
-Έχουμε όπλα; -Μόνο όσα πάρετε στη διαδρομή.
Ξεκινάμε;
-Έχεις νυχτερινή όραση, φίλε. -Πώς;
Γλώσσα στον ουρανίσκο. Όπως στα απτικά.
Δεν ήταν κι άσχημα.
-Με τους αριθμούς πώς πάμε; -Πρώτος στην τάξη, λέμε.
Πόσους επιτιθέμενους συναντήσαμε;
-Έξι. -Στον επόμενο όροφο θα είναι δώδεκα.
Στον μεθεπόμενο 18, και ούτω καθεξής.
-Σαράντα οκτώ στον τελευταίο; -Αν φτάσετε ως εκεί.
Αυτά τι είναι;
Το βασικό μοντέλο κόιντ, σειρά 24-Α.
Τροποποιημένο, φυσικά, για αυτήν την αποστολή.
Τι είναι το κόιντ;
Ρομπότ. Δίποδο.
Τα μάτια είναι ανθρώπινα.
Μόνο για λόγους αληθοφάνειας.
Ταχύτητα, ένταση και βία στις κινήσεις. Το σύνθημα της μονάδας σας, νομίζω.
Και;
Λίγη παραπάνω ταχύτητα δεν θα έβλαπτε, κύριοι.
Οι πιο πολλοί εκπαιδευόμενοι τελειώνουν τώρα τον τρίτο όροφο.
Ναι, Γκλάντις.
Ένα μαραφέτι. Αυτό ακριβώς.
ΣΕΡΙΦΗΣ ΤΖΑΚΜΑΝ - ΚΛΗΣΗ
Σερίφη;
Τόμι, πού είσαι;
Ό,τι κι αν κάνεις, παράτα το. Έλα εδώ στου Κoρμπέλ Πίκετ.
Νόμιζα πως ήμουν σε άδεια.
Ήσουν. Μόλις την ανακάλεσα.
Φόρα στολή και τράβα εδώ. Έχουμε μια σοβαρή υπόθεση.
-Θέλω τη βοήθειά σου για να τη χειριστώ. -Εντάξει.
Θεέ μου. Έχω χτυπήσει. Άσχημα.
Παρακαλώ;
Βοήθησέ με. Χτύπησα άσχημα.
Καλά είστε;
Πάρε τον Τόμι.
Ντίντι; Τι συμβαίνει;
-Δεν μπορώ να απαντήσω τώρα. -Σήκωσέ το, βρε Τόμι.
Αφήστε μήνυμα και θα σας καλέσω.
Αυτό είναι.
Ναι, αυτό είναι.
Έτσι. Αυτό είναι. Έτσι μπράβο.
Έλεος.
Καριόλη.
Ρις;
Κανείς άλλος εδώ;
Τι συμβαίνει;
Πες μου, Ντίντι, τι συμβαίνει;
Θέλω να την ηρεμήσεις, αλλιώς θα σας σκοτώσω και τις δύο.
Εντάξει. Εδώ είμαι.
Πού είναι ο Ρις; Γιατί δεν απαντάει;
Βασικά...
βγήκε έξω.
Καθίστε. Κι οι δυο σας.
Πάνω στα χέρια σας.
Αυτός δεν είναι;
-Ποιος; -Ο άντρας της γέφυρας.
Δεν θέλω να γίνω αγενής, κυρία. Αλλά πρέπει να κλείσεις το στόμα σου.
Και να το ράψεις.
Το πρόσεξες;
Πήρε δείγμα από το DNA μας.
Φυσικά. Πώς θα δει αν είμαστε αυτοί που δηλώνουμε;
Θα μπορούσαμε να πάρουμε και δικό της.
Και να μας απελάσουν γι' αυτό.
Πρώτη φορά γνωρίζω ανώτερο αξιωματικό της αστυνομίας.
Ένα μάλλον εντυπωσιακό άτομο.
Δεν είναι όλοι έτσι, δυστυχώς.
Υπάρχουν...
Αυτός είναι;
Ναι, κύριε;
Θέλω πρόσβαση στην οπτική γωνία του περιφερειακού.
Θέλω να μάθω τι συζητάνε.
Φοβάμαι πώς δεν μπορώ να το κάνω, κύριε Ζούμποφ. Δεν θέλω, μάλλον.
Δεν κατάλαβα;
Αν το επιχειρούσαμε, η επιθεωρήτρια θα μας καταλάβαινε.
Όπως πιθανότατα γνωρίζει και γι' αυτήν την ατυχή συνομιλία.
Μόλις ζήτησε αυτό που κατάλαβα;
Αν είχαμε μυαλό, θα τα μαζεύαμε ήδη.
Θα την είχαμε κάνει.
Αν φεύγαμε, όλα θα πήγαιναν στράφι.
Τέλος η πρόσβαση στην παραφυάδα και σ' ό,τι είναι μέσα στο κορίτσι.
Δεν ξέρω αν αξίζει να πεθάνουμε γι' αυτό, καλή μου.
Κι εγώ δεν ξέρω αν μπορώ να ζω μην έχοντας προσπαθήσει.
Εσύ;
Πατάς γερά στα πόδια σου, Όσιαν;
Ναι. Μια χαρά είμαι.
Λοιπόν, δις Φίσερ,
οι Θείες έχουν εντοπίσει ορισμένες ενδιαφέρουσες πληροφορίες.
Οι Θείες;
Οι αλγόριθμοι της Met για την ταξινόμηση δεδομένων.
Εργατικές μελισσούλες, βουίζουν ακούραστα.
Φαντάζομαι θα χαρείς να μάθεις πως ο φίλος σου, ο κύριος Πένσκι,
στη δική μου χρονική αλληλουχία είναι αρτιμελής.
Αλλά αυτό θα σήμαινε ότι...
Ότι το ΙΕ πρέπει να δημιούργησε την παραφυάδα
τουλάχιστον μία δεκαετία νωρίτερα απ' ό,τι υποθέτατε όλοι.
Ως εκ τούτου, σημαντικές αποκλίσεις
υφίστανται ήδη μεταξύ των δύο αλληλουχιών μας,
με πιο ανησυχητική εκείνη του Τζάκποτ.
Στον δικό σου κόσμο, δείχνει να επέρχεται με ταχύτερο ρυθμό.
Η υπόθεσή μου είναι ότι το ΙΕ προωθεί εσκεμμένα τη διαδικασία.
Για ποιον σκοπό;
Αυτό μόνο η Σερίς Νιούλαντ μπορεί να το απαντήσει.
Ο Πόλεμος του Τέξας;
Η απόσχιση. Συνέβη αυτό σ' εσάς;
Ναι. Τόσο ο κύριος Πένσκι όσο και ο αδερφός σου πήγαν να πολεμήσουν.
Ωστόσο, η απτική τεχνολογία που τους εμφυτεύτηκε
απείχε ακόμα δεκαετίες στη δική μου αλληλουχία,
επομένως πολέμησαν ως απλοί στρατιώτες.
Και ο Κόνερ δεν τραυματίστηκε;
Γύρισε σώος και αβλαβής.
Ο αδερφός σου, όμως, όχι.
Τι έπαθε; Τραυματίστηκε;
Σκοτώθηκε.
Είχες πει ότι τέτοιες λεπτομέρειες ήταν αδύνατον να βρεθούν.
Κατά βάση, ισχύει αυτό.
Αλλά οι Θείες έχουν πρόσβαση σε αρχεία μη διαθέσιμα στο ευρύ κοινό.
Κι εγώ;
Τα στοιχεία γίνονται λίγο αναξιόπιστα
μετά την έναρξη του Τζάκποτ. Όμως, φαίνεται ότι παντρεύτηκες
και έκανες δύο παιδιά.
Ποιον παντρεύτηκα;
Τον σερίφη Τόμας Κόνσταντιν.
Παντρεύτηκα τον Τόμι;
Όντως. Αναρωτιέται κανείς για τα πρωτόκολλα συμπεριφοράς,
δεν συμφωνείς;
Αν πρέπει να σε συγχαρεί ή όχι.
Βέβαια, οι Θείες μού είπαν για μια Φλιν Φίσερ που δεν υπάρχει πια.
Αλλά για σένα, αγαπητή,
δεν ξέρω σχεδόν τίποτα.
Το βρίσκω μάλλον ευπρόσδεκτο.
Να υποθέσω ότι δεν πήγες σε πολλές συνεντεύξεις;
Μόνο στο Forever Fab.
Αλλά δεν ήταν ακριβώς συνέντευξη. Μόνο μια εξέταση για ναρκωτικά.
Αλλά πέρασες;
Φυσικά.
Άψογα.
Αυτό που θέλω να πω είναι
να προσεγγίσουμε αυτήν τη συνάντηση βάσει αυτών των γραμμών.
Μια απόπειρα να γνωριστούμε.
Θα σου κάνω μερικές ερωτήσεις.
Προσπάθησε να απαντήσεις όσο πιο γρήγορα μπορείς, χωρίς σκέψη.
Είσαι σύμφωνη;
Πολλοί το βρίσκουν δύσκολο. Να παλεύουν με μαχαίρι.
Μπορεί να γελάσετε, αλλά υπάρχουν μέχρι και βοηθητικά βίντεο.
Σχίσιμο και μπήξιμο,
αρτηρίες και όργανα, τέτοια πράγματα.
Από την εμπειρία μου, πάντως,
το κλειδί είναι η ταχύτητα.
Οι περισσότερες τρύπες στον λιγότερο χρόνο.
Τόσο απλά.
Άμα το σκεφτείς,
είναι βασικά το αντίθετο από τη δική σου εκπαίδευση.
Κι αυτό, φαντάζομαι, είναι αρκετά δύσκολο να το ξεπεράσεις.
Χώρια τα άλλα εμπόδια, τα "ου φονεύσεις" και τα λοιπά.
Όχι. Θα προλάβαινες μόνο ένα καλό χτύπημα, και αν,
πριν σε ανοίξω σαν... Πώς τα λένε αυτά...
Σε τι διαφέρει το στραγγιστήρι από το σουρωτήρι; Ή είναι το ίδιο;
Μιλάμε, απίστευτη φάση!
Σου το είπα, αδερφέ. Εδώ θα μετακομίσω. Μόνιμα, εννοώ.
Ποια είναι η έκπληξη;
Η εκπαίδευση δεν ολοκληρώνεται παρά μόνο όταν ένας μας μείνει όρθιος.
Έκπληξη.
-Μεγαλύτερος φόβος; -Να πεθάνει η μαμά μου.
-Μεγαλύτερη δύναμη; -Δεν ξέρω πότε να τα παρατάω.
Αδυναμία;
Το ίδιο.
Αν γύριζες πίσω στον χρόνο και μπορούσες να εμποδίσεις όλα αυτά, θα το έκανες;
Όχι.
Αν είχα τη δυνατότητα να κόψω τη σύνδεση μεταξύ των δύο κόσμων μας,
θα μου έλεγες να το κάνω;
-Όχι. -Γιατί όχι;
Εδώ σκέφτηκες πολύ. Πάγωσες. Συμβαίνει.
Να σας κάνω κι εγώ ερωτήσεις;
Σαν αυτές που μου κάνατε;
Θα έλεγα τρεις, σαν να είμαι τζίνι.
Ο μεγαλύτερος φόβος σας;
Το παρελθόν.
Δηλαδή; Αυτό από το οποίο προέρχομαι;
Ακριβώς.
Πάει κι η δεύτερη. Έμεινε μία.
Έχετε όντως αυτήν τη δυνατότητα;
Να κόψετε τη σύνδεσή μας;
Συγγνώμη, μάλλον κακώς υποσχέθηκα τρεις.
Ο αδερφός σου και ο φίλος του μόλις τελείωσαν.
Θα σε αποχαιρετήσω εδώ. Στο καλό.
Στην επόμενη επίσκεψη θα είσαι πιο ενεργή, σε διαβεβαιώνω.
Κοντούλα...
είσαι καταπληκτική.
Χριστός και Παναγία!
Πάντα έτσι νιώθεις όταν βγαίνεις;
Ρε συ, θα την παντρευτώ αυτήν.
-Ποια; -Την τύπισσα-ρομπότ.
Δεν μπορώ καν να το διαβάσω.
Τι είναι;
Ο Ρις πήγε τη μαμά στο Urgent Med. Είπε να πάμε αμέσως. Ελάτε.
Γαμώτο. Περιμένετε λίγο.
Σύνελθε, Μπέρτον! Πρέπει να φύγουμε!
Γεια σας.
Σερίφη;
Αυτό που λέω είναι πως θέλω να σκοτώσω κάποιον.
Και θέλω να το κάνω με τα ίδια μου τα χέ...
Τι σκατά γυρεύει αυτός εδώ;
Βάλε το όπλο στη θήκη, μικρέ.
Κατόπιν εορτής δεν έχει και πολύ νόημα.
Τι συνέβη;
Εκείνος ο κρατούμενος που σου ξέφυγε;
Εμφανίστηκε εδώ και σκότωσε τη Μέρι Πίκετ.
Έκλεψε ένα από τα οχήματά τους.
Ο κύριος Πίκετ έχει ταρακουνηθεί γερά, όπως μπορείς να φανταστείς.
Θέλω να πας στο σπίτι των Φίσερ
και να συλλάβεις τον Μπέρτον.
Πιάσε και την αδερφή του, μια και πας.
Τι σχέση έχουν οι Φίσερ μ' αυτό εδώ;
Ακόμα σκέφτομαι κάποιες πτυχές της υπόθεσης, Τόμι,
αλλά πώς σου φαίνεται αυτό ως πρώτη θεωρία;
Ο Μπέρτον και τα φιλαράκια του πειραματίζονταν με το εμπόριο ναρκωτικών.
Μάλλον μπήκαν στο μάτι κάποιου που δεν έπρεπε.
Αυτός προσέλαβε εκτελεστή για να τους στείλει στον άλλο κόσμο.
Αυτόν τον εκτελεστή είχες συλλάβει, Τόμι.
Αλλά σου ξέφυγε.
Κι έφτασε μέχρι το σπίτι των Πίκετ,
ψάχνοντας να κλέψει κάποιο αμάξι και να διαφύγει.
Στην πορεία, σκότωσε την καημένη τη Μέρι Πίκετ, μάλλον βίαια.
Πώς σου φαίνεται, κουρσάρε;
Σαν να το έβγαλες τώρα απ' το μυαλό σου.
Αυτό γίνεται όταν φτιάχνεις μια θεωρία. Επινοείς πράγματα.
Μοιάζει μ' αυτό που κάνεις τα τελευταία δέκα χρόνια.
Παριστάνεις ότι δεν ξέρεις πώς είναι τα πράγματα.
Λες στον εαυτό σου το παραμυθάκι σου,
για να νιώθεις σαν ιππότης της Στρογγυλής Τραπέζης,
ενώ τόσο καιρό δουλεύεις για μένα.
Που σημαίνει ότι δουλεύεις για τον Κορμπέλ Πίκετ.
Πίστεψέ με, νεαρέ,
θα είναι πιο εύκολο αν είσαι ειλικρινής με τον εαυτό σου.
Χρειάζεται τρομακτική ενέργεια για να κάνεις διαρκώς τα στραβά μάτια.
Τώρα, τράβα πια να φέρεις τον Μπέρτον.
Ο Κορμπέλ θέλει να του κάνει κάποιες ερωτήσεις.
Όχι.
Ο γέρος σού είπε ότι η ζωή σου είχε φτάσει σε ένα σταυροδρόμι.
Σ' αυτό είχε απόλυτο δίκιο.
Για όνομα, ρε Τόμι, θες να σου το κάνω πενηνταράκια;
Προφανώς, θα μπορούσες να κάνεις το σωστό.
Να πας τον Κoρμπέλ κι εμένα στο τμήμα με χειροπέδες, σαν ρεμάλια.
Τότε, οι τρεις μας θα παρουσιάσουμε στους άλλους τις ιστορίες μας.
Ο Κορμπέλ κι εγώ θα πούμε ότι πήγες να κατηγορήσεις άλλους για τα λάθη σου,
χαρακτηριστικό γνώρισμα των ανεύθυνων νεαρών.
Θες τσίχλα;
Πανικοβλήθηκες, Τόμι.
Επινόησες κάποια αδιανόητη ιστορία
ότι εγώ, ο τέσσερις φορές εκλεγμένος Σερίφης του Κλάντον,
έριξα ένα αόρατο SUV στο περιπολικό σου,
το 'σκασα με τον κρατούμενό σου
και τον ξαμόλησα στου Κορμπέλ Πίκετ.
Toυ ίδιου Κορμπέλ Πίκετ που απασχολεί το 50%-60% των κατοίκων του Κλάντον.
Και μετά εντάξει, χέσε με, Τόμι. Ακόμα κι εγώ άρχισα να μπερδεύομαι.
Δεν βλέπεις πού θα καταλήξει το πράγμα;
Ο Κορμπέλ κι εγώ απελευθερωνόμαστε, εισπράττοντας ειλικρινείς συγγνώμες.
Εσύ, στην καλύτερη περίπτωση, χάνεις τη δουλειά σου στο τμήμα.
Αν και μπορεί να σου προκύψει και καμιά δίωξη.
Παράνομη σύλληψη και τα τοιαύτα.
Υπάρχει, όμως, και ο άλλος δρόμος.
Πας με τα νερά μας, για να τα πάμε καλά.
Θα συνεχίσεις την εξαίρετη δουλειά που έκανες πάντοτε ως άνθρωπος του νόμου.
Ενδεχομένως να αναλάβεις και κάποιες επιπλέον ευθύνες,
με τη δέουσα ανταμοιβή, ασφαλώς.
Ή θα μπορούσες να φερθείς σαν ενήλικος, έτσι για αλλαγή.
Δεν έχεις επιλογή. Το βλέπεις, έτσι;
Η ιστορία μου μπορεί να μην είναι αληθινή,
αλλά ακούγεται ατράνταχτα αληθινή.
Και θα βουλιάξει τη δική σου, όσες φορές κι αν ακουστούν.
Ας τελειώνουμε, λοιπόν, με τα χαζολογήματα,
και τράβα να φέρεις τον Μπέρτον Φίσερ και την αδερφούλα του.
Ανακάλυψαν και αξιοποίησαν τις ενισχύσεις τους με θαυμαστή ταχύτητα.
Μοιράστηκαν οπτικά κι ακουστικά δεδομένα μέσω δικτύου.
Είναι πιθανή κάποια επικάλυψη με τα στοιχειώδη απτικά εμφυτεύματά τους.
Τι γνώμη σχημάτισες γι' αυτούς; Για τον χαρακτήρα τους, εννοώ.
Θαρραλέοι. Δυναμικοί. Αποφασιστικοί.
Ο αδερφός είναι μάλλον πιο προβλέψιμος και αξιόπιστος,
αλλά σε μια κρίση πιθανότατα θα στρεφόμουν στον φίλο του.
Γιατί;
Συγγνώμη;
Αν ο αδερφός είναι πιο αξιόπιστος, γιατί θα στρεφόσουν στον φίλο του;
Δεν διαθέτω τα συγκεκριμένα δεδομένα.
Την απόφαση έλαβε το νευρικό μου σύστημα, κάτω από οποιοδήποτε επίπεδο συνείδησης.
Ενδιαφέρον.
Και η κοπέλα;
Το ερώτημα παραμένει ανοιχτό, αλλά ελπίζω να το απαντήσω σύντομα.
Τι είναι;
Η Σερίς Νιούλαντ είναι κάτω και ζητά να σας δει.
Την περιμένατε.
Στην επίσκεψή μας στην οικία Ζούμποφ ανασήκωσα ελαφρά το πέπλο,
επιτρέποντας να μας δουν κατά την άφιξή μας.
Σίγουρα δεν περίμενα ότι η δρ Νιούλαντ θα αντιδρούσε τόσο ακαριαία, πάντως.
Πες να ανέβει, σε παρακαλώ. Πιστεύω ότι θα μας διαφωτίσει αρκετά.
Ξεφτιλισμένε μαλάκα.
Πώς θα ζεις μ' αυτό το βάρος;
Πώς σκατά θα ζεις μ' αυτό το βάρος;
Και τώρα τι;
Περιμένουμε.
Τι;
Πρέπει να σκοτώσω δύο άτομα.
Φαίνεται ότι το ένα είναι ήδη καθ' οδόν.
Μιλάς για τα παιδιά μου, έτσι;
Ναι, κυρία μου. Δυστυχώς.
-Η μαμά δεν απαντάει. -Ούτε ο Ρις.
Ρις. "Η μητέρα σου ζητάει να έρθετε το ταχύτερο".
-"Η μητέρα σου"; -Πολύ παράξενο.
Θα συνδεθείς μαζί του;
-Σκατά. -Τι;
Δεν έχω ζωτικές ενδείξεις του.
Φλερτάρω με την ιδέα να καλέσω αστυνομία, Επιθεωρήτρια.
Το Καταστατικό περί Ανθρωπομορφισμού των Μηχανών ορίζει σαφώς
ότι τα περιφερειακά δεν μπορούν να λειτουργούν ως αυτόνομα όντα.
Η Μπίατρις εμπίπτει σε ειδική εξαίρεση από το ΚΑΜ.
Ασφαλώς.
Διαφέρει από τις δουλειές του ΙΕ.
Χαίρω πολύ, Μπίατρις.
Η χαρά είναι δική μου, κυρία.
Ξέρετε τι με εντυπωσιάζει;
Μια παρατεταμένη συνέπεια του Τζάκποτ είναι ότι η μεγάλη πλειονότητα των κόιντ
έχει τροποποιηθεί για να μοιάζει με κάποιο χαμένο κοντινό πρόσωπο.
Αδέρφια. Συναδέλφους.
Κατά κανόνα, όχι γονείς.
Ενδιαφέρον, δεν συμφωνείτε;
Σαν να υπάρχει κάτι φυσιολογικό
στην απώλεια μιας μητέρας ή πατέρα,
που μας διευκολύνει να την αποδεχτούμε.
Παιδί, όμως;
Μια κόρη,
ας πούμε;
Λυπάμαι, Μπίατρις.
Θα πρέπει να σου ζητήσω να απενεργοποιηθείς.
Και, σε παρακαλώ, σβήσε από τη μνήμη σου τα τελευταία πέντε λεπτά.
Διαδικασία απενεργοποίησης. Έναρξη διαγραφής.
Είστε ευχαριστημένη τώρα;
Είμαι περίεργη. Γιατί το κρατάτε μυστικό;
Θα περιέπλεκε τη σχέση μας.
Όπως είναι αναμενόμενο.
Γιατί είστε εδώ, δόκτωρ;
Μου έκλεψαν κάτι μεγάλης αξίας,
και ζητώ την παρέμβαση του νόμου.
Ξέρω ότι νιώθεις άβολα μ' αυτό.
"Άβολα";
Μου έχουν κοπεί τα ήπατα.
Δεν μπαίνουμε στη μύτη μόνο των κλεπτοκρατών.
Είναι κι η αστυνομία, η Met.
Και οι δύο μπορούν να μας τελειώσουν εξίσου εύκολα.
Καταλαβαίνεις πόσο σημαντικό είναι αυτό;
Μόνο εμείς το ξέρουμε.
Το ξέρει η Eλίτα.
Η Eλίτα είναι νεκρή.
Ή έχει μπει σε τόσο βαθύ λαγούμι, ώστε είναι σαν νεκρή.
Είναι η ευκαιρία μας. Στο χέρι μας είναι.
Και πώς θα φτάσουμε στα βακτήρια; Πώς θα τα αλληλουχήσουμε;
Πρέπει απλώς να προσλάβουμε κάποιον στην παραφυάδα για να...
Αυτός είναι, καλή μου.
Μη μου πεις ότι αυτό από μόνο του δεν σε ικανοποιεί.
Να τα κλέψεις κάτω από τη μύτη του αλαζόνα κωλο...
Η αλαζονεία είναι μια μορφή βλακείας.
Δεν συμφωνείτε;
Ίσως φαίνεται κάπως αλαζονικό, ας πούμε,
να υποθέτεις ότι η κρυπτογράφησή σου είναι απόρθητη,
δεδομένου ότι, ιστορικά,
το υποτιθέμενο απαραβίαστο οποιουδήποτε κώδικα
έχει πάντα αποδειχτεί απογοητευτικά βραχύβιο.
Τρέξε στο γραφείο του μπαμπά. Φέρε ένα μαχαίρι.
-Ποιο απ' όλα; -Όλα μου κάνουν.
Βρίσκομαι σε ένα μικρό δίλημμα.
Ένα κομμάτι μου, όπως είναι λογικό, θέλει να σας εξοντώσει και τους δύο.
Το παιδί βαθιά μέσα μου, μπορεί να πει κανείς.
Μανιασμένο. Οργίλο. Εκδικητικό.
Όμως, ένα άλλο κομμάτι μου, πιο ψύχραιμο,
αντιλαμβάνεται πόσο αναγκαίοι μού είστε.
Οι δεξιότητές σας, ασφαλώς.
Και τώρα, όπως φαίνεται, και τα μυστικά σας.
Επιπλέον, σας συμπαθώ.
Βασικά εσένα, Ας.
Ο Όσιαν μου είναι αδιάφορος. Εσύ, όμως,
έχεις την καρδιά ενός κλεπτοκράτη, κι ας μην το συνειδητοποιείς.
Περήφανη. Δολοπλόκα. Δυναμική.
Και ναι: αλαζόνας.
Η κατάσταση είναι λίγο μετέωρη λοιπόν...
δυστυχώς.
Τι θα 'πρεπε να κάνω.
Το αγαπημένο μου.
Και είναι ένα κομψοτέχνημα, αγόρι μου.
Μπορώ να κοιτάζω, μπαμπά;
Δεν νομίζω. Τρέξε στην κουζίνα. Η νταντά έχει φτιάξει επιδόρπιο.
-Λυπάμαι πολύ, κύριε. -Σκασμός, Όσιαν.
Πες μου τι σχεδιάζετε ή τον σκοτώνω. Έχεις δέκα δεύτερα.
Η Eλίτα νόμιζε ότι δούλευε με τον αδερφό.
Σκόπευε να κατεβάσει τα κλεμμένα αρχεία του ΙΕ σε απτικά εμφυτεύματα.
Θα τα αποθήκευε στην παραφυάδα. Εκεί, δηλαδή, όπου θα ήταν μη ανιχνεύσιμα.
Λαμπρή ιδέα. Θα συμφωνείτε.
Μόνο που στο περιφερειακό ήταν η αδερφή του,
η οποία δεν έχει εμφυτεύματα,
έτσι τα ακουστικά μετέφρασαν τα δεδομένα σε βακτηριακό DNA.
Το οποίο εξαπλώνεται στον εγκέφαλό της.
Τι ελπίζατε να κάνετε με αυτά τα δεδομένα;
Να τα πουλήσουμε στον πλειοδότη.
Δεν σε πιστεύω.
Να τα δώσουμε στους νεoπρώτους.
Γιατί, να πάρει ο διάολος, θα κάνατε κάτι τέτοιο;
Για να καταστρέψουν αυτόν τον κόσμο και να χτίσουν έναν νέο στη θέση του.
Είσαι ανόητη.
Μια ρομαντική ανόητη.
Αν πάτε πάλι να μου τη φέρετε,
δεν θα έχω άλλη επιλογή από το να σας κόψω φέτες
και να σας ταΐσω στα κουκλάκια μου.
Αλλά το υπόλοιπο σχέδιο είναι έξοχο.
Να προχωρήσουμε;
Κάθε σκέλος του Τζάκποτ
εκτροχιάστηκε από τον ίδιο παράγοντα διαταραχής.
Την ανθρώπινη φύση.
Μπορεί αυτή να εκδηλώθηκε ως εγωισμός
ή παραδοπιστία ή απλή ηλιθιότητα,
αλλά, σε τελική ανάλυση, όλα συνοψίζονταν στο ίδιο γνώρισμα,
μια επίμονη, αυτοκαταστροφική αντίσταση
στη δράση με γνώμονα το κοινό καλό.
Μπορώ;
Παρακαλώ.
Πρόσφατα, το ΙΕ υπέστη μια παραβίαση δεδομένων ζωτικής σημασίας
από μια εργαζόμενή του
και ένα περιφερειακό, καθοδηγούμενο μέσα από παραφυάδα.
Η παρουσία συνεργάτη του Ζούμποφ σε έναν μετέπειτα χώρο εγκλήματος
σχετικού με την παραβίαση παραπέμπει με βεβαιότητα σε εμπλοκή κλεπτοκρατών.
Έχουμε λόγους να πιστεύουμε ότι στόχευαν
στον μηχανισμό νευρωνικής προσαρμογής,
που, όπως γνωρίζετε, αποτελεί ιδιαίτερα ευαίσθητο πεδίο έρευνας.
Συνεπώς, μου λέτε ότι τα δεδομένα που κλάπηκαν από σας
θα τεκμηρίωναν την ύπαρξη του μηχανισμού;
Μάλιστα.
Αυτό φοβάστε;
Την αντίδραση και την απόρριψη, αν αυτά δημοσιοποιηθούν;
Φυσικά.
Ακόμα περισσότερο, ένα πιθανό χακάρισμα του μηχανισμού,
με λιγότερο αγαθές προθέσεις.
Μια δυνατότητα ήδη εγγενής σε αυτήν την τεχνολογία.
Νομίζω πως συμφωνείτε, Επιθεωρήτρια,
ότι το σφυρί είναι πολύ χρήσιμο εργαλείο.
Στα λάθος χέρια, όμως, μπορεί να αποδειχθεί φονικό όπλο.
Δεν συναντηθήκατε πρόσφατα με τον Λεβ Ζούμποφ;
Θα είχε ενδιαφέρουσες ιστορίες από τις βόλτες του στην παραφυάδα του ΙΕ.
"Του ΙΕ"; Διεκδικείτε την ιδιοκτησία;
Εγώ τη δημιούργησα. Κάνω λάθος;
Για εργαστηριακή χρήση, για την ανάπτυξη της τεχνολογίας.
Μάλλον περιττεύει να σας πω πόσο επικίνδυνο μπορεί να είναι
να περιέλθει στον έλεγχο των κλεπτοκρατών.
Τι ακριβώς μου ζητάτε;
Να εξοντώσετε τους Ζούμποφ,
τη Φλιν Φίσερ και όλους όσοι σχετίζονται με αυτούς.
Τόσο εδώ όσο και στην παραφυάδα.
Το κάνετε να ηχεί απλούστατο. Λες και αρκεί να κουνήσω ένα ραβδάκι.
Υπάρχει προηγούμενο, όπως ξέρετε.
Οι Σάμσονοφ.
Ολόκληρη η οικογένεια
εξαλείφθηκε από προσώπου Γης. Ένα θέαμα πραγματικά συνταρακτικό.
Τελείως διαφορετική περίπτωση.
Έτσι λέτε;
Υπονοείτε στάση; Έπρεπε να το φανταστώ!
"Πρόκληση σε άσκηση βίας εναντίον νόμιμης αρχής,
"με στόχο την ανατροπή της".
Αν είχα ένα σφυρί...
Προφανώς, θα πρέπει να τα επεξεργαστείτε όλα αυτά.
Να ξέρετε, όμως, ότι αυτά τα μοιράζομαι μαζί σας
μόνο επειδή είμαι βέβαιη ότι διαθέτετε την ποιότητα και την οξυδέρκεια
να συλλάβετε πλήρως όσα διακυβεύονται εδώ.
Ελάτε στα μέρη μου την άλλη φορά.
Για τσάι, αν θέλετε.
Για τα χρήματα το κάνεις αυτό;
Θα πληρωθώ, αλλά δεν είναι αυτός ο λόγος.
Και ποιος είναι;
Έχω κι εγώ μια κόρη.
Θα ήθελα να την κρατήσω ζωντανή, αν μπορώ.
Απειλούν να της κάνουν κακό, αν δεν σκοτώσεις τα παιδιά μου;
Αυτή είναι η ιδέα.
Η μητέρα μου έλεγε "Μόνος ένας ηλίθιος βλέπει τον κόσμο ως άσπρο και μαύρο".
Αυτή είναι μια αξιοθαύμαστα απλή σκέψη για απλούς ανθρώπους σε απλά μέρη.
Μόνο που, δυστυχώς, εδώ τα δεδομένα είναι εντελώς άλλα.
Φαντάζεσαι ότι έχεις μόνο δύο επιλογές.
Είτε η κόρη σου θα πεθάνει είτε τα παιδιά μου, τελεία και παύλα.
Δηλαδή εσύ βλέπεις κι άλλη επιλογή;
Ναι.
Αλλά και μόνο που σ' ακούω,
από τη φωνή σου, καταλαβαίνω ότι δεν είσαι τύπος που θα τη σκεφτεί.
Για δοκίμασε.
Να πεθάνεις εσύ.
Τι σκατά κάνεις; Ρε γαμώτο!
Γιατί σταματήσαμε;
Όποιος βιάζεται σκοντάφτει. Πρέπει πρώτα να δούμε τι γίνεται.
Αν δεν κινηθούμε, σειρά θα έχει η μαμά.
Ένας δολοφόνος μάς έχει στήσει παγίδα. Αν βιαστούμε, θα πεθάνουμε.
Μπέρτον...
Αυτό είναι το ένα πράγμα όπου είμαι καλός.
Θέλω, λοιπόν, να μου έχεις εμπιστοσύνη ότι κάνω το σωστό.
Εντάξει.
Πάρε αυτά. Πήγαινε από κει, γύρω από το αμάξι.
Για να το ξεκαθαρίσουμε.
Το ότι δεν θέλω να πεθάνω εδώ με κάνει ηλίθιο;
Όχι μόνο ηλίθιο.
Αλλά και δειλό.
Και εγωιστή.
Εγωιστή σε βαθμό μοχθηρίας.
Σαν να μου φαίνεται ότι δεν με πολυσυμπαθείς, κυρία Φίσερ.
Βλέπεις τα τρία αποτυπώματα;
Κι αυτό που κρυώνει στο πάτωμα;
Ο Ρις είναι.
Έχουμε την Ντίντι, τη μαμά σας και τον στόχο.
Πολύ α-μπε-μπα-μπλομ για τα γούστα μου.
Μάλλον είν' αυτός δεξιά, αλλά δεν είμαι σίγουρη.
Να τον κάνουμε να κινηθεί.
Μπορείς να διεγείρεις ξανά το ΑΝΣ του Ρις;
Γάμα το, Μπέρτον. Θα συνδεθεί μ' ένα πτώμα.
Αν το σώμα κουνηθεί, μπορεί ο γέρος να τον νομίσει ζωντανό.
Θα πάει να τον αποτελειώσει, και θα τον βρούμε.
Αδερφέ, μ' ακούς; Ο Λίον θα το νιώσει.
Ναι. Κι ο Ρις το ίδιο θα έκανε στη θέση μας.
Γιατί συνεχίζετε εσείς οι δύο; Να τελειώνουμε.
Φλιν, πες μας πότε θα 'χουμε καθαρό στόχο.
Αυτός είναι. Κινείται.
Πυρ.
Μαμά!
Τέλος δρόμου.
Θέλω τον γέρο ζωντανό, Ντέιβις.
Έχω κάποια πράγματα που θέλω να του κάνω.
Καταλαβαίνω, Κορμπέλ.
Θα κάνουμε ό,τι περνά από το χέρι μας.
Ήταν υπέροχη γυναίκα. Δεν τολμώ να...
Νομίζω πως σκέφτηκα μια καλή ιστορία, Σερίφη.
Ήθελα να σου την πω.
Ας πούμε ότι ο γέρος ήρθε εδώ
και σκότωσε τη Μέρι.
Ο κύριος Πίκετ από δω κάλεσε την αστυνομία,
και εσύ έφτασες πρώτος.
Ακόμα και στην τέταρτη θητεία,
εξακολουθείς να παίρνεις σοβαρά τη δουλειά σου, πράγμα που όλοι εκτιμάμε.
Τόμι, τι στο καλό νομίζεις πως...
Ο γέρος ήταν ακόμα εδώ.
Οπλισμένος με αυτό το 45άρι.
Όταν τράβηξες το όπλο σου,
σε πρόλαβε και σε πυροβόλησε.
Πολλές φορές, δυστυχώς.
Εντάξει, ηρέμησε. Ψυχραιμία, Τόμι.
Παραείμαι ήρεμος, Σερίφη. Αυτό είναι που με τρομάζει.
Είναι όπως τα είπες.
Δεν έχω και πολλές επιλογές, έτσι;
Τόμι, μη!
Δεν είμαστε καλά.
Αυτό δεν το περίμενα.
Ούτε κατά διάνοια.
Λοιπόν,
τι έλεγες περί ηρεμίας;
Μάλλον θα πρέπει να κατεβάσεις το όπλο σου,
ώσπου να την ξαναβρείς,
ώστε να μπορέσουμε να συζητήσουμε.
Να βγάλουμε μια άκρη.
Δεν νομίζω να πιστεύεις ότι ο γέρος θα σε άφηνε να ζήσεις, έτσι;
Αυτό που δεν πιστεύω
είναι ότι έχεις τα κότσια να τα καταφέρεις μόνος σου, νεαρέ.
Ή τις σφαίρες.
Τι μαλακία είναι πάλι αυτή;
Ένα μαραφέτι, ρε αλαζονικό σκουπίδι.
ΣΤΟ ΕΠΟΜΕΝΟ ΕΠΕΙΣΟΔΙΟ
Αν πεθάνεις, πεθαίνεις στ' αλήθεια.
Έτσι, θα σώσω την οικογένειά μου.
Θέλω να τον σκοτώσετε.
Γουλφ!
Θα σου τα πω όλα. Έχεις τον λόγο μου.
Βοηθέ; Οι διασώστες βρήκαν σφυγμό.
Σε ποιον;
Θέλουμε μόνο τα μυστικά στο κεφάλι της κοπέλας.
Όχι!
Υποτιτλισμός: Ειρήνη Παπαδάκη
Επιμέλεια: Γιώργος Μικρογιαννάκης